English: As Anthony said, we do appreciate that the capital budget has gone up, but its value has disappeared. We do find the capital budget more frustrating than the revenue budget in terms of delivery; it's very restrictive in terms of what we can do. You asked earlier about long-term planning and that capital funding that's necessary in order to put those long-term plans in place. So, it is very frustrating that we are looking at the capital budget this year and only doing the basics, because things such as the disabled facilities grant is included, it includes maintaining highways, so it's very restrictive indeed. And, as was noted, the capital budgets of schools, the costs have gone up too, and now we have to balance the impact of interest on the revenue budget. And then, it's not as cost-effective for us to be moving forward with plans such as these because of the revenue budget and the impact it has there. So, that is very challenging indeed as we move forward. On the comment on sale of assets, well, we've done that; we've sold a great deal off over the past 10 years in order to survive, if we're perfectly honest. We also have to be very careful of the market. We do have a capital strategy in terms of sales here to ensure that we don't flood the market. We need to ensure that we get the best value for money into the council coffers when we do sell assets, and we have been careful in terms of selling in a timely manner. For example, if we close a school and open a new one, that those sites are drip fed into the market, if you like. Also, I should note that any building we have, we do provide that internal offer, because we don't want to sell something off and then see that we need that building two years later. So, we do ask internal departments about their strategic plans and whether they have any requirements before we dispose of any property. So, it is more complex, as you can imagine, as we try to implement this in terms of capital. But, certainly, there isn't much left in the bank now for us to be making further sales of assets. I am concerned about our ability to forward plan without more investment in capital.
Welsh: Rydyn ni yn gwerthfawrogi, fel roedd Anthony'n dweud, bod y gyllideb cyfalaf wedi mynd i fyny, ond mae ei werth o wedi diflannu, onid ydy? Rydyn ni yn ffeindio'r gyllideb cyfalaf yn fwy rhwystredig na'r gyllideb refeniw o ran medru cyflawni; mae o'n gyfyng iawn o ran beth rydyn ni'n gallu gwneud rŵan. Roeddech chi'n gofyn gynnau ynglŷn â'n cynllunio hirdymor ni, a'r arian cyfalaf yna sydd yn angenrheidiol er mwyn rhoi'r cynlluniau hirdymor yna yn eu lle. Felly, mae o'n rhwystredig eleni ein bod ni'n edrych ar y gyllideb cyfalaf ac rydyn ni ond yn gwneud y basics, achos mae pethau fel ein disabled facilities grant ni ynddo fo, mae arian tuag at gynnal y cytundeb priffyrdd ynddo fo. Felly, mae o'n gul ofnadwy. Ac, fel y nodwyd yn fanna, mae cynlluniau cyfalaf, fel roeddech chi'n dweud, ysgolion, ac unrhyw beth, mae eu costau nhw wedi mynd i fyny hefyd, a rŵan rydyn ni'n gorfod balansio effaith llog ar y gyllideb refeniw. Wedyn dydy o ddim mor gost-effeithiol i ni fod yn symud ymlaen â chynlluniau fel hyn oherwydd y gyllideb refeniw a'r effaith mae o'n cael yn fanno. So, mae hwnna'n heriol ofnadwy i ni wrth fynd ymlaen. O ran y sylw ynglŷn â gwerthu, rydyn ni wedi gwneud hynny yn ystod y cyfnod sydd wedi bod. Felly, rydym ni wedi gwerthu lot i ffwrdd yn ystod y 10 mlynedd diwethaf er mwyn bod yn syrfeifio, os ydyn ni'n bod yn onest. Mae'n rhaid i ni hefyd fod yn ofalus efo'r farchnad. Felly, mae gennym ni strategaeth gyfalaf o ran gwerthiant er mwyn gwneud yn siŵr nad ydym ni'n fflydio'r farchnad. Mae eisiau sicrhau ein bod ni'n cael y gwerth gorau o arian yn ôl i goffrau'r cyngor pan rydym ni'n gwerthu hefyd, ac rydyn ni wedi bod yn ofalus ar werthu'n amserol, megis os oeddem ni'n cau ysgolion ac yn agor ysgol newydd, bod yr ysgolion yna'n cael eu gwerthu mewn drip feed i'r farchnad ac yn y blaen. A hefyd, mae'n rhaid i mi nodi, gydag unrhyw adeilad sydd gennym ni, rydym ni yn rhoi'r cynnig yn fewnol hefyd, achos dydyn ni ddim eisiau gwerthu rhywbeth i ffwrdd a'n bod ni'n gweld yr angen mewn dwy flynedd am adeilad. Felly, rydym ni yn gofyn wrth yr adrannau'n fewnol o ran eu cynlluniau strategol, os ydyn nhw'n meddwl bod yna angen hefyd cyn i ni waredu unrhyw eiddo. Felly, mae o'n fwy cymhleth, fel rydych chi'n dychmygu, pan rydym ni'n trio gweithredu o ran cyfalaf. Ond, yn bendant, dwi eisiau dweud does yna ddim lot ar ôl rŵan yn y banc i ni fod yn gwerthu'n bellach, a dwi yn bryderus am ein gallu ni i flaengynllunio heb fod yna fwy o fuddsoddiad yn dod i mewn i'r gyllideb cyfalaf.